钦定古今图书集成/明伦汇编/氏族典/第217卷 > 《廖用贤尚友录》 > 罗研
## 钦定古今图书集成/明伦汇编/氏族典/第217卷 > 《廖用贤尚友录》 > 罗研

按《南史邓元起传》：“罗研，字深微，少有材辨。元起平蜀，
辟为主簿，后为信安令。鄱阳忠烈王恢临蜀，请为别
驾。齐苟儿之役，临汝侯嘲之曰：‘卿蜀人乐祸贪乱，一
至于此’。对曰：‘蜀川积弊，实非一朝。百家为村，不过数
家有食。穷迫之人，什有八九，束缚之吏，旬有二三。贪
乱乐祸，无足多怪。若家畜五母之鸡，二母之豕，床上
有百钱布被，甑有数升麦饭，虽苏张巧说于前，韩白
按剑于后，将不能使一夫为盗，况贪乱乎’？”大通二年，
为散骑侍郎。嗣王范复以为别驾。数年卒。